Naomi Parker

Naomi Parker Fraley (lindur më 26 gusht 1921 – 20 janar 2018) ishte një punonjëse në një fabrikë metali dhe municionesh gjatë periudhës së Luftës së dytë Botërore në Amerikë, si dhe kamariere. Naomi konsiderohet si modelja ikonike e posterit të famshëm feminist “We can do it!”. Ajo nuk ishte në dijeni asokohe se posteri ishte bërë i famshëm. Titulli i posterit ishte “Rosie the Riveter”, duke u kthyer në këtë mënyrë në një ikonë kulturore. 

Jeta
Fraley lindi në Tulsa në Oklahoma në 1921, një prej tetë fëmijëve të Esther dhe Joseph Parker. Babai ishte inxhinier minierash dhe familja e saj shpërngulej vazhdimisht, nga Nju-Jork në Kaliforni. Familja e Naomit ishte zhvendosur dhe jetonte në Alameda gjatë sulmit në Pearl Harbor. Ajo dhe motra e saj më e vogël shkuan të punonin pranë Stacionit Ajror në Naval. 

Pas lufte ajo punoi si kamariere në një restorant në Palm Springs. Ajo u martua tre herë, duke fituar mbiemrin Fraley nga bashkëshorti i tretë. Ajo u largua nga jeta në moshën 96 vjeçare.

Foto, posteri, fama
Në 1942 një foto e saj pranë një makinerie metali u shkrep dhe fotoja doli në shtypin lokal në 5 qershor 1942. Parker ruajti një kopje të gazetës ku fotoja u botua. Në vitin pasardhës, posteri i krijuar nga J. Howard Miller ishte një prej serive të posterave që u atashuan në fabrikat në Westinghouse gjatë një fushate për punonjësit. 

Në 2011 Fraley ishte pjesëmarrëse në një ekspozitë në Muzen Historik Kombëtar ku posteri “Rosie the Riveter” ishte i ekspozuar. Ajo u suprizua kur pa foton e saj nga fabrika pranë posterit, por emri i një vajze tjetër ishte vendosur në vend të emrit të saj. Ndaj ajo i shkruajti muzeut për të rregulluar gabimin. Ata e falenderuan mbrapsht, për shkak se kishin gjetur më në fund emrin e saktë.

Referime

Kategoria: Gra amerikane